ଭୁବନେଶ୍ୱର, ସେପ୍ଟେମ୍ବର ୨୧ (ଲୋକାଲ ୱାୟାର) : ବିଧାନସଭା ପୂର୍ବରୁ ଆସନ୍ତା ୨୫ ତାରିଖରେ ସର୍ବଦଳୀୟ ବୈଠକ ବସିବାକୁ ଯାଉଛି ବୋଲି ବାଚସ୍ପତି ସୂର୍ଯ୍ୟନାରାୟଣ ପାତ୍ର ସୋମବାର ସୂଚନା ଦେଇଛନ୍ତି ।
କୋଭିଡ୍ ସମୟରେ ବିଧାନସଭାରେ କ'ଣ ଗାଇଡ୍ ଲାଇନ୍ ରହିବ, ପ୍ରଶ୍ନକାଳ, ଉତ୍ତରକାଳ ଓ ଶୂନ୍ୟକାଳ ରହିବ ନା ନାହିଁ ବୈଠକରେ ସେ ନେଇ ଆଲୋଚନା ହେବ ।
ଉଲ୍ଲେଖଯୋଗ୍ୟ, ରାଜ୍ୟ ବିଧାନସଭାର ମୌସୁମୀ ଅଧିବେଶନ ଆସନ୍ତା ୨୯ ତାରିଖରୁ ଅକ୍ଟୋବର ୭ ତାରିଖ ପର୍ଯ୍ୟନ୍ତ ଚାଲିବ ବୋଲି ସରକାର କହିଛନ୍ତି ।
ଏହା ପୂର୍ବରୁ ମାର୍ଚ୍ଚ ୨୯ ତାରିଖରେ ଅଧିବେଶନ ବସିଥିଲା । ତେଣୁ ସେପ୍ଟେମ୍ବର ୩୦ ତାରିଖ ପୂର୍ବରୁ ଅଧିବେଶନ ଡକାଯିବା ଜରୁରୀ।
